"ଗ" - ଗୁଣରତ୍ନାକର ହେ
<center>

(ରାଗ: କେଦାର)
ଗୁଣରତ୍ନାକର ହେ,
ଗଲାନି କି ସରି ସେ କିଶୋରୀ କୁଳାଚାର ହେ । ପଦ ।

ଗୋପାଳଙ୍କ କୁଳଶୀଳ ଗଙ୍ଗାରୁ ଗଭୀର ହେ, 
ଗୋସ୍ପଦରୁ ଉଣା ମଣିଲ କି ବଂଶୀଧର ହେ। ୧ । 

ଗଣ୍ଠିଧନୁ ଗୁପତ ମୋ ସଖୀର ଆବୁର ହେ, 
ଗହନ କୁସୁମ ପରି ହେବ କି ଏଥର ହେ । ୨ । 

ଗୋପନୃପବଳରୁ ନ ଥିଲେ ହେଲେ ଡର ହେ, 
ଗଡ଼କୁ ନିକଟ ପରା ଏ ତୁମ୍ଭ ଏ ନଗର ହେ । ୩ । 

ଗରିଷ୍ଠ ପ୍ରତାପୀ କଂସ ଶୁଣିଲେ ଖବର ହେ, 
ଗୋବର୍ଦ୍ଧନଗିରିଗୁହାପୁଟ ଯିବ ଜୂର ହେ । ୪ । 

ଗଲେ ମୁଁ ଚିତ୍ତକୁ ସବୁ ହୋଇବ ଗୋଚର ହେ, 
ଗୀତ ବୋଲେ କବିରବି ସର୍ବଂସହାସୁର ହେ । ୫ ।
<center>